open-index/open-wikipedia-markdown huggingface dataset:
יחסי אוסטרליה–צ'כיה

**יחסי אוסטרליה–צ'כיה** הם היחסים הדיפלומטיים שבין **[[אוסטרליה|הקהילייה של אוסטרליה]]** לבין **[[צ'כיה|הרפובליקה הצ'כית]]**.

## סקירה כללית
אוסטרליה וצ'כוסלובקיה כוננו יחסים דיפלומטיים בשנת 1920. במהלך מלחמת העולם השנייה לחם הגדוד ה-11 הצ'כוסלובקי במהלך המצור על טוברוק לצד הכוחות האוסטרלים. לאחר מלחמת העולם השנייה היו שני גלי הגירה עיקריים מצ'כוסלובקיה לאוסטרליה: לאחר ההשתלטות הקומוניסטית על צ'כוסלובקיה בשנת 1948 ובעקבות הכיבוש הסובייטי בשנת 1968. בשנת 1993 נפרדו צ'כיה וסלובקיה, ובעקבות כך כוננה אוסטרליה יחסים דיפלומטיים עם צ'כיה.

## יחסים כלכליים
הסחר הדו-צדדי בין צ'כיה לאוסטרליה הוערך ב-1.0 מיליארד דולר בשנת 2019. הייצוא מאוסטרליה לצ'כיה הוערך ב-220 מיליון דולר והיבוא לאוסטרליה מצ'כיה הסתכם בכ-821 מיליון דולר. יבוא הסחורה העיקרי מצ'כיה לאוסטרליה כלל כלי רכב, משאבות וחלקים, ציוד טלקומוניקציה וחלקים, מכונות וחלקי חשמל וציוד וחלקי הנדסה אזרחית. ייצוא הסחורות העיקרי לצ'כיה מאוסטרליה כלל צמר ושיער בעלי חיים אחר, חלקי רכב ואביזרים, ציוד טלקומוניקציה וחלקים, מנועים ומנועים שאינם חשמליים ותרופות (כולל וטרינריה).

## נציגויות דיפלומטיות
* אוסטרליה מיוצגת בצ'כיה באמצעות שגרירותה בוורשה, פולין, ובנוסף מחזיקה קונסוליית כבוד בפראג.
* צ'כיה מחזיקה באוסטרליה שגרירות בקנברה, קונסוליה כללית במלבורן וקונסוליות כבוד בסידני, פרת', אדלייד, הובארט ובריסביין.

## קישורים חיצוניים

* יחסי אוסטרליה–צ'כיה, באתר משרד החוץ האוסטרלי

## הערות שוליים

קטגוריה:ערכים ללא קטגוריות פיזיות - יחסי חוץ
אולפני ההקלטות של קונוויי

**אולפני ההקלטות של קונוויי** (באנגלית: **Conway Recording Studios**) הם אולפני הקלטות הממוקמים בהוליווד, קליפורניה שבארצות הברית.

באולפני קונווי התארחו מגוון מפיקים, אמני מיקסינג ומוזיקאים, כמו טיילור סוויפט, ה-1975, ביונסה, אריאנה גרנדה, ברנדי, דוק סוורינסן, דמי לובאטו, דה ויקנד, באנקס, אוונסנס, אלישה קיז, ברברה סטרייסנד, סטילהארט, בלאק אייד פיז, בלינק-182, בריטני ספירס, קרלוס סנטנה, כריסטינה אגילרה, דייב מת'יוס בנד, דאפט פאנק, אנריקה איגלסיאס, פו פייטרס, גרין דיי, גאנז אנד רוזס, ג'סטין ביבר, ג'סטין טימברלייק, קייטי פרי, קשה, קיס, קורן, ליידי גאגא, לני, מק מילר, מריה קארי, מרילין מנסון, מארון 5, מטאליקה, מייקל ג'קסון, מיילי סיירוס, נו דאוט, פארל ויליאמס, פיל קולינס, פינק, פרינס, פוייזן, קווינס אוף דה סטון אייג', ריי צ'ארלס, רד הוט צ'ילי פפרז, סיל, סלינה גומז, סטיבי וונדר, דניאל טיילור, יו טו, וינס סטייפלס וגם ויטני יוסטון.

## אנשים ופרסים
האולפנים הוקמו בשנת 1972 כסטודיו שעסק במאסטרינג, אך נרכשו מאוחר יותר על ידי באדי וסוזן ברונדו בשנת 1976. מאז, מתחם האולפנים נבנה מחדש מהיסוד על ידי מעצב הסטודיו והאדריכל וינסנט ואן האף. המפיק והמהנדס המוזיקלי שזכה בפרס הגראמי, פיטר מוקראן, משתמש לעיתים קרובות בסטודיו B.

## מתקנים
היקף האולפנים של קונווי כולל אזור גן טרופי, הממוקמים בשטח של  ומתחם מגודר. הדבר מקשה על הפפראצי לצלם את הידוענים שמגיעים ומשפר את הפרטיות של מי שמתארח שם.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קונוויי
שוני בן גד

**שׁוּנִי** הוא דמות מקראית, בנו השלישי של גד ונכדם של יעקב ושל זלפה שפחת לאה. לשוני היו שישה אחים: צפיון, חגי, אצבון, ערי, ארודי ואראלי. למשפחתו של שוני קראו משפחת השוני.

אין הרבה הצעות לפירוש שמו של שוני. ישעיהו פרס סובר ששמו נשתמר מהשם הגאוגרפי (בערבית) א-שונה או שונת-גמרין, שבעבר הירדן המזרחי, השייך לשבט גד, וככל הנראה למשפחת השוני.

בספר הישר מסופר שאמו של שוני נקראה עוצית, והיא הייתה אשתו של גד.

יש מדרש האומר ששוני נקרא בשם זה מפני שכוחו היה משונה, כלומר חזק באופן ניכר מאשר שאר הבריות.

## הערות שוליים

קטגוריה:שבט גד
קטגוריה:יורדי מצרים
יחסי כף ורדה – פורטוגל

ממוזער|שגרירות כף ורדה בליסבון
**יחסי כף ורדה-פורטוגל** הם היחסים הדיפלומטיים בין **[[כף ורדה|הרפובליקה של קאבו ורדה]]** ל**[[פורטוגל|רפובליקה הפורטוגלית]]**. שתי האומות הן חברות קהילת המדינות הדוברות פורטוגזית באו"ם.

## היסטוריה
איי כף ורדה התגלו בין השנים 1460–1462 על ידי מלחים פורטוגזים וגנואים בשירות הכתר הפורטוגלי. אין עדויות להתיישבות אנושית בכף ורדה לפני בואם של הפורטוגלים. בשל קרבתה של כף ורדה לחוף אפריקה, מלחים פורטוגלים החלו להתיישב באיים ובהתחשב בעמדתם האסטרטגית, האיים שימשו כמחסן מסחר ואספקה, בדגש מיוחד על סחר העבדים האטלנטי, במיוחד לברזיל. ב הסתיימה העבדות בכף ורדה, ואנשים רבים ממוצא אפריקאי התיישבו באיים והתערבבו עם רבים מהמתיישבים הפורטוגלים שיצרו את המסטיקה בעיקר.

בשנת 1956 הקים אמילקר קברל את המפלגה האפריקאית לעצמאות גינאה וכף ורדה (PAIGC), נלחם נגד הקולוניאליזם והחל צעדה לעצמאות. בשנת 1972, במהלך מלחמת הקולוניה הפורטוגזית, הוענקה האוטונומיה לאיים וכף ורדה הפורטוגזית קיימה את הבחירות היחידות שלה לפרלמנט בשנת 1973, אולם בניגוד למושבות פורטוגזיות אחרות, לא היה שום סכסוך מזוין בכף ורדה ובסופו של דבר עצמאות כף ורדה נבעה ממשא ומתן עם פורטוגל לאחר מהפכת הציפורנים באפריל 1974. כף ורדה קיבלה עצמאות ב-5 ביולי 1975.

מאז העצמאות היחסים בין כף ורדה לפורטוגל נותרו חזקים. ישנם קווי דמיון תרבותיים רבים בין שני העמים ורבים מתושבי כף ורדה הם ממוצא פורטוגלי. היו גם כמה ביקורים ברמה גבוהה בין מנהיגי שתי המדינות ושתי המדינות עובדות בצמוד לקהילה של מדינות השפה הפורטוגזית.

## תיירות
ישנן טיסות ישירות בין שתי המדינות עם חברות התעופה קאבו ורדה איירליינס וטאפ אייר פורטוגל.

## סחר
בשנת 1998 חתמו קייפ ורדה ופורטוגל על הסכם סחר חופשי. בשנת 2017 הסתכם המסחר בין שתי המדינות ב-284 מיליון אירו. פורטוגל היא השותפה השנייה בגודלה של כף ורדה (אחרי ספרד).

## נציגויות דיפלומטיות
* לכף ורדה יש שגרירות בליסבון.
* לפורטוגל יש שגרירות בפראיה.

## קישורים חיצוניים

קטגוריה:ערכים ללא קטגוריות פיזיות - יחסי חוץ
הווארד דויטש

**הווארד דויטש** (באנגלית: **Howard Deutch**; נולד ב-14 בספטמבר 1950) הוא במאי קולנוע וטלוויזיה יהודי-אמריקאי.

## ביוגרפיה
דויטש נולד בניו יורק להורים יהודיים. דודו הוא השחקן רוברט ולדן. אחרי סיום לימודי התיכון, הוא למד באוניברסיטת המדינה של אוהיו, ומאז הוא החל לעבוד במחלקת הפרסום של חברת התקליטים "United Artists Records" שם שימש אביו כמנהל. 

הוא ביים קליפים לשירים של אמנים כמו בילי איידול ובילי ג'ואל.

הסרט הראשון באורך מלא שביים הוא "יפה בוורוד" משנת 1986 שזכה להצלחה, אחרי כן ביים שני סרטים נוספים שנעשו על פי תסריטו של ג'ון יוז: "משהו נפלא" ו-"The Great Outdoors".

בשנות התשעים הוא ביים את הסרטים "משתגעים על אהבה" (1995) ו"הזוג המוזר 2" (1998) שהיוו סרטי המשך לסרטים אחרים. הוא ביים פרקים של מספר סדרות טלוויזיה וביניהן "אגדות מעולם המסתורין" ואת פרק הבכורה של "מלרוז פלייס".

בשנת 2023 ביים שלושה פרקים של סדרת הדרמה המשטרתית "וויל טרנט" (אנ') של רשת ABC. 

הוא מלמד משחק ובימוי ב-"Beverly Hills Playhouse", בית ספר למשחק בבוורלי הילס.

## חיים אישיים
ב-1989 התחתן עם השחקנית ליאה תומפסון ולהם שתי בנות, השחקניות זואי דויטש ומדלין דויטש.

## קישורים חיצוניים

## הערות שוליים

קטגוריה:במאי קולנוע יהודים אמריקאים
קטגוריה:במאי טלוויזיה יהודים אמריקאים
קטגוריה:בוגרי אוניברסיטת המדינה של אוהיו
קטגוריה:אמריקאים שנולדו ב-1950
פרס אופיר לסרט התיעודי הקצר הטוב ביותר

**פרס אופיר לסרט התיעודי הקצר הטוב ביותר** הוא פרס אופיר, הניתן מטעם האקדמיה הישראלית לקולנוע וטלוויזיה מאז שנת 1990 על הפקה יוצאת מן הכלל בסרט תיעודי קצר - באורך פחות מ-60 דקות.

## זוכים ומועמדים

## קישורים חיצוניים
* האתר של האקדמיה הישראלית לקולנוע וטלוויזיה

## הערות שוליים

*
סרט התיעודי הקצר הטוב ביותר
פרס אופיר לסרט התיעודי הטוב ביותר

**פרס אופיר לסרט התיעודי הטוב ביותר** או כפי שנקרא החל משנת 2014, **פרס אופיר לסרט התיעודי מעל 60 דקות הטוב ביותר** הוא פרס אופיר, הניתן מטעם האקדמיה הישראלית לקולנוע וטלוויזיה מאז שנת 1991 על הפקה יוצאת מן הכלל בסרט תיעודי.

עד לשנת 2014, פרס זה התייחס לסרטים תיעודיים באורכים שונים כמועמדים לאותה הקטגוריה. בשנה זו, הוחלט לפצל את הפרס ל־2 קטגוריות: הראשונה, לסרטים תיעודיים מעל 60 דק', והשנייה, לסרטים תיעודיים מתחת ל־60 דקות - סרטים תיעודיים קצרים.

## זוכים ומועמדים

### שנות ה־90 של המאה ה־20

### העשור הראשון של המאה ה־21
}}}
|-
|הכח לשחות
|ירון זילברמן
|ירון זילברמן, פיליפה קוברסקי, פול רוזנברג
|-
|הכישרון לחיות
|אמיר הר-גיל
|
|-
|מאה ילדים שלי
|אושרה שוורץ, עמליה מרגולין
|
|-
|מחסומים
|יואב שמיר
|
|-
! rowspan="5" |2005
(ה־16)
|bgcolor="#FAEB86"|18 קילו של אהבה
| bgcolor="#FAEB86" |דני מנקין
|bgcolor="#FAEB86"|
| rowspan="5"|
|-
|זהב לבן עבודה שחורה
|טלי שמש
|ראודור בנזימן, אילן דה־פריס, אילת הראל
|-
|מקודשת
|ענת צוריה
|
|-
|אבא סיביר
|עידו הר
|
|-
|תגיד אמן
|דוד דרעי
|דוד דרעי, רות לב ארי
|-
! rowspan="5" |2006
(ה־17)
|bgcolor="#FAEB86"|סובנירים
| bgcolor="#FAEB86" |שחר כהן, חליל אפרת
|bgcolor="#FAEB86"|שרון שמיר
| rowspan="5" bgcolor="#f9f9f9" |
|-
|אצלי הכל בסדר
|ארז תדמור, ירון אמיתי,
|יורם גלובוס, חיליק מיכאלי, יגאל גלאי
|-
|בובות נייר
|תומר הימן
|קלאודיה לוין, תומר הימן
|-
|מועדון בית הקברות
|טלי שמש
|אסף אמיר, גיא לביא
|-
|שביתה
|אסף סודרי, אמיר טאוזינגר
|לאה לוין
|-
! rowspan="5" |2007
(ה־18)
| bgcolor="#FAEB86" |מרגל השמפניה
| bgcolor="#FAEB86" |נדב שירמן
| bgcolor="#FAEB86" |אילון רצ'קובסקי, קובי גל-רדאי, יוסי עוזרד
| rowspan="5" |
|-
|אמא חוזרת הביתה
|לימור פנחסוב
|ירון כפתורי
|-
|החנויות של פעם
|יואב גורפינקל
|יואב גורפינקל, מעין קרת, דוד גורפינקל
|-
|מלון 9 כוכבים
|עידו הר
|עדנה קוברסקי, אלינור קוברסקי
|-
|שלוש פעמים מגורשת
|אבתיסאם מראענה
|ניצה גונן, תמנע גולדשטיין-חטב
|-
! rowspan="6" |2008
(ה־19)
| bgcolor="#FAEB86" |ילדי השמש
| bgcolor="#FAEB86" |רן טל
| bgcolor="#FAEB86" |אמיר הראל, איילת קייט
| rowspan="6" |
|-
|בית אהבה
|אילת ברגור
|עדנה קוברסקי, אלינור קוברסקי
|-
|החיפושית
|ישי אוריין
|
|-
|חלום של אידיוט
|דני סירקין, עידו בהט
|דנה עדן, דני סירקין
|-
|מוסר השילומים
|אורלי וילנאי-פדרבוש, גיא מרוז
|אורי דיקשטיין
|-
|תעלומת אריס סאן
|דליה מבורך, דני דותן
|דליה מבורך, דני דותן, סיגל ראש
|-
! rowspan="6" |2009
(ה־20)
| bgcolor="#FAEB86" |שיטת השקשוקה
| bgcolor="#FAEB86" |אילן עבודי
| bgcolor="#FAEB86" |שרון קרני, גילי דיקרמן
| rowspan="6" |
|-
|אגם 68
| ||
|-
|האגדה על ניקולאי וחוק השבות
| ||
|-
|הבית ברחוב טבנקין
| ||
|-
|הגלגול
| ||
|-
|החברה הכי גרועה בעולם
|
|
|}

### העשור השני של המאה ה־21

### העשור השלישי של המאה ה־21

## קישורים חיצוניים
* האתר של האקדמיה הישראלית לקולנוע וטלוויזיה

## הערות שוליים

*
סרט התיעודי הטוב ביותר
כריס קואומו

**כריסטופר צ'ארלס קואומו** (באנגלית: **Christopher Charles Cuomo**; נולד ב-9 באוגוסט 1970) הוא עיתונאי ומנחה טלוויזיה אמריקאי.

קואומו הוא בנו של מושל ניו יורק לשעבר מריו קואומו ואחיו של מושל ניו יורק לשעבר אנדרו קואומו.

## ראשית חייו
כריסטופר נולד בקווינס שבניו יורק, כבן זקונים למשפחה בת חמישה ילדים ממוצא איטלקי. משפחת אביו, מריו קואומו, שכיהן כמושל ה-52 של ניו יורק במשך שלוש כהונות בין השנים 1983–1995, הגיעה מדרום איטליה, בעוד משפחתה של אימו הגיעה מהאי סיציליה.

קואומו התחנך בבית הספר רבב קונספסיון בקווינס ובאקדמיה אולבני, לאחר מכן למד באוניברסיטת ייל, ולאחר מכן באוניברסיטת פורדהאם, שם רכש תואר במשפטים.

## קריירה
הקריירה המוקדמת של קואומו בתחום העיתונות כללה הופעות הקשורות לנושאים חברתיים ופוליטיים ברשת CNBC, MSNBC וב-CNN. הוא היה כתב בפוקס ניוז שם סיקר מגוון רחב של אירועים תוך התמקדות בסוגיות חברתיות שנויות במחלוקת. הוא שימש גם כמנתח מדיניות פוליטית של פוקס ניוז.

מספטמבר 2006 עד דצמבר 2009 היה קואומו כתב החדשות הראשי של התוכנית "בוקר טוב אמריקה" ברשת ABC. הוא סיקר את המלחמה בטרור בפקיסטן, באפגניסטן ובעיראק (שם נפגעה מכוניתו על ידי מטען חבלה). בארצות הברית סיקר אירועים גדולים דוגמת הטבח בווירג'יניה טק.

בפברואר 2013 עבר קואומו לרשת CNN על מנת להנחות את תוכנית הבוקר בערוץ. במרץ 2018 הוכרז כי יעבור לפריים טיים וינחה את "Cuomo Prime Time".

בספטמבר 2018 החל לארח ברשת Sirius XM תוכנית רדיו יומית.

בנובמבר 2021 הושעה קואומו מעבודתו ב-CNN בעקבות פרסום של התובע הכללי של ניו יורק, כי הוא סייע לאחיו המושל בפרשת ההטרדות המיניות, וב-4 בדצמבר הוא פוטר סופית, ולאלתר.

ב-26 ביולי 2022, במהלך ראיון עם דן אברמס ב-NewsNation, הודיע קואומו שהוא ינחה תוכנית פריים טיים חדשה בערוץ Nexstar Media Group שבבעלותם מאוחר יותר באותה שנה.

## טענת הטרדה מינית בעבר
ב-24 בספטמבר 2021 טענה מפיקה בכירה לשעבר ברשת "ABC", שקואומו הטריד אותה מינית במהלך מסיבה שקיימה הרשת בבר במנהטן בשנת 2005. שלי רוס , שהייתה המפיקה הראשית של תוכנית החדשות "פריימטיים לייב"  שאותה הגיש קואומו, סיפרה שבמהלך המסיבה שהתקיימה אחרי שהיא כבר עזבה את תפקידה בתוכנית, קואומו חיבק אותה וחפן את אחוריה בנוכחות בעלה, באומרו: "אני יכול לעשות זאת כי את כבר לא הממונה עלי". לדברי רוס, כשעה אחרי האירוע, קואומו שלח לה דואר אלקטרוני, שבו הוא התנצל, ראשית כלפי בעלה, ואחר כך כלפיה, על המעשה. רוס כתבה את הדברים בטור בעיתון "הניו יורק טיימס".

## קישורים חיצוניים

* 

## הערות שוליים

קטגוריה:אמריקאים ממוצא איטלקי
קטגוריה:סגל ABC
כריס
קטגוריה:סגל CNN
קטגוריה:בוגרי בית הספר למשפטים באוניברסיטת פורדהם
קטגוריה:בוגרי אוניברסיטת ייל
קטגוריה:זוכי פרס אמי לחדשות ולתעודה: אישים
קטגוריה:אמריקאים שנולדו ב-1970
Dictionary of Sydney

**Dictionary of Sydney** (בעברית: **מילון סידני**) הוא פרויקט מדעי הרוח הדיגיטליים להפקת אנציקלופדיה מקוונת, שנכתב על ידי מומחי ההיסטוריה של סידני, על כל ההיבטים.

## תיאור
המילון הוא פרויקט שיתופי בין עיריית סידני, אוניברסיטת סידני, הספרייה הממלכתית של ניו סאות' ויילס , רשות הארכיונים והרשומות הממלכתית של ניו סאות' ויילס  והאוניברסיטה לטכנולוגיה של סידני . הפרויקט התחיל ב-2007 במימון מועצת המחקר האוסטרלית  והושק ב-5 בנובמבר 2009.

מבחינה גאוגרפית, המילון כולל את כל אגן סידני , ומשתרע באופן כרונולוגי מהפרהיסטוריה ועד לימינו. לפרויקט יש גם תרומות היסטוריות מתחומים שונים כמו ארכאולוגיה, סוציולוגיה, לימודי ספרות, גאוגרפיה היסטורית ולימודי תרבות.

בסיס הנתונים Heurist , שפותח על ידי אוניברסיטת סידני, היה הטכנולוגיה הבסיסית לפרויקט. באפריל 2010, Dictionary of Sydney זכה בפרס מורשת הנאמנות של אוסטרליה באוסטרליה לפרשנות והצגה.

כיום, האתר נמצא בבעלות הספרייה הממלכתית של ניו סאות' ויילס .

## תורמים
רוב התרומות נתרמו מעשרות אנשי אקדמיה, סופרים וחוקרים. בין התורמים הבולטים נמנים קית' וינסנט סמית' , עם 15 רשומות, כולל רשומות על בנלונג  ופמולווי .

## קישורים חיצוניים
* 

## הערות שוליים

קטגוריה:סידני: תרבות
קטגוריה:אוסטרליה: תקשורת
קטגוריה:אנציקלופדיות אינטרנט
קן (בובה)

שמאל|220px|ממוזער|
**קן** (אנגלית: Ken) הוא בובה ממין זכר, אשר מהווה בן זוג לברבי ומיוצרת על ידי חברת מאטל. את קן החלו לייצר ב-11 במרץ 1961 שנתיים אחרי ששיווקו את בובת הברבי.
## היסטוריה
הוא נקרא על שם קנת הנדלר בנם של רות ואליוט הנדלר, ואחיה של ברברה הנדלר עליה נקראה בובת הברבי.

כשהחלו בייצור של הבובה ראשו היה יכול לזוז רק ימינה ושמאלה ושיערו של קן היה עשוי מלבד אך לאחר מכן הוחלף בשיער מפלסטיק. בובה של חברו הטוב של קן שנקרא אלן שרווד, יוצרה לראשונה ב-1964.

גזרתו ומבנה גופו של קן קיבל ביקורת על כך שהוא אינו ריאליסטי.

בפברואר 2004 קן וברבי נפרדו בהודעה רשמית שיצאה מטעם חברת מאטל, אך ב-2011 החל שיווקו מחדש.

דמותו של קן הופיעה בסרט "צעצוע של סיפור 3", ובסדרה "ברבי בבית החלומות".

בסרט הלייב אקשן "ברבי" דמותו של קן גולמה על ידי השחקן ראיין גוסלינג.

## קישורים חיצוניים

*קן, באתר Barbie Wiki

קטגוריה:ברבי
יחסי לבנון–קפריסין

**יחסי לבנון–קפריסין** הם היחסים הדו-צדדיים בין הרפובליקה הלבנונית לרפובליקת קפריסין.

## היסטוריה
בין המדינות התפתחו יחסים טובים. בשנת 2002, הרפובליקה של קפריסין פתחה שגרירות בביירות. בשנת 2007 חתמה לבנון על גבולות ימיים עם קפריסין. בינואר 2013 רפובליקת קפריסין שימשה כמתווכת בסכסוך הגבולות בין לבנון לישראל. בפברואר 2014 הסכימו המדינות להקים ועדה דו-צדדית שתרכז את האינטראקציה במגזר הבנקאי והפיננסי.

ביוני 2017 הגיע נשיא קפריסין ניקוס אנסטסיאדיס לביקור רשמי בלבנון. במהלך הביקור הושג הסכמה על מתן סיוע של הקפריסאים ל בסך 15 מיליון אירו.

באפריל 2019 התקיים בביירות מפגש לבנוני־קפריסאי בהשתתפות שרי החוץ והאנרגיה משתי המדינות, שבו הוסכם להאיץ את המגעים ביניהן בתחומי האנרגיה. במסגרת זו, סוכם על משא ומתן אינטנסיבי לגבי הסכם יוניטיזציה בין שתי המדינות. הסכם מעין זה, לפיתוח מאגרים משותפים, מסדיר את ההתנהלות ביחס לשדות גז ונפט משותפים המשתרעים משני צדי הגבול הימי הכלכלי של המדינות.

ביוני 2024 על רקע מלחמת חרבות ברזל שיגר מזכ"ל חזבאללה חסן נסראללה אזהרה שבמידה וישראל תיעזר בשטח קפריסין לתקוף בלבנון - חזבאללה תתקוף את קפריסין.

## סחר
בשנת 2009 הסתכם הסחר בין המדינות בכ-48.8 מיליון אירו, ובשנת 2011, פעילות הסחר הציגה עלייה חדה והסתכמה ב-65 מיליון אירו. בשנת 2013 מחזור המסחר בין המדינות הסתכם ב-47.7 מיליון אירו. יבוא הרפובליקה של קפריסין מלבנון: נייר, פלסטיק, כימיקלים, ירקות ופירות, תרופות ואבנים יקרות. יצוא הרפובליקה של קפריסין ללבנון: אבנים יקרות, תרופות, פלסטיק, בעלי חיים, מלח.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
דניאל מקי

**דניאל ג'יימס מקי** (באנגלית: **Daniel James McKee**; נולד ב-16 ביוני 1951) הוא פוליטיקאי אמריקאי, המכהן כמושל רוד איילנד, החל מראשית מרץ 2021. מקי הוא חבר המפלגה הדמוקרטית, טרם כהונתו כמושל היה סגן המושלת בשנים 2015–2021.

טרם היבחרו לסגן המושל ברוד איילנד, היה מקי חבר מועצת העירייה של קמברלנד בין השנים 1992–1998 ובמשך שתי תקופות כהונה לא רצופות היה ראש העיר, תחילה בשנים 2000–2004 ואז מ-2006 עד 2014. לאחר שמינויה של המושלת ג'ינה ריימונדו לתפקיד מזכירת המסחר אושר ברוב קולות בידי הסנאט של ארצות הברית, מקי התמנה למושל המדינה לאחר התפטרותה של ריימונדו. נבחר לכהונה מלאה כמושל ב-2022.

## ביוגרפיה
מקי נולד בעיר קמברלנד (Cumberland) ביוני 1951. בבעלות משפחתו של מקי רשת עסקים קטנים ובינוניים בצפון רוד איילנד במשך יותר ממאה שנים. לאחר שהשלים מקי את לימודיו התיכוניים בתיכון המרכזי של קמברלנד, קיבל תואר ראשון ממכללת אסומפשן (Assumption) השוכנת בווסטר שבמסצ'וסטס. לאחר מכן השלים לימודי תואר שני במנהל ציבורי מבית הספר לממשל ע"ש ג'ון פיצג'רלד קנדי באוניברסיטת הרווארד.

בתקופת כהונתו כחבר מועצת העירייה של קמברלנד בשנים 1992–1998, מקי היה גם מאמן כדורסל. הוא אימן קבוצות של נערים ונערות בכל הרמות, והגיע לשיאו בתחום הספורט בשתי אליפויות בטורנירי AAU בכדורסל ב-1998 וב-2000.

הוא מילא שש תקופות כהונה כראש עיריית קמברלנד. מקי עבד עם גורמים מדינתיים ופדרליים כאחד לאחר שיטפונות האביב שפקדו את קומברלנד בתקופת כהונתו, ופעל למזעור נזקי הסביבה. את העיר קמברלנד הנהיג במהלך השפל הכלכלי של מדינת רוד איילנד. בשנת 2008 עבד מקי עם ראשי ערים ברחבי ארצות הברית כדי להעביר חוק המאפשר להקים בתי ספר ציבוריים חדשים, המנוהלים על ידי ראשי הערים ובאוטונומיה רחבה. בשנים 2009 ו-2010, מקי סייע פעם נוספת בארגונים של ראשי ערים ואנשי חינוך למען מיסוד חקיקה של מדיניות מימון חינוך חדשה.

בשנת 2013, לקראת בחירות 2014 בארצות הברית, הכריז מקי על מועמדותו לסגן מושל רוד איילנד. בבחירות מקדימות שהתקיימו במפלגה הדמוקרטית גבר על מזכיר המדינה ראלף מוליס וחבר בית המחוקקים המדינתי פרנק פרי. מקי התמודד מול קתרין טרי טיילור, מועמדת המפלגה הרפובליקנית בבחירות הכלליות, שהייתה כותבת נאומים ועוזרת פרלמנטרית עבור הסנאטורים ג'ון צ'ייפי ולינקולן צ'ייפי. מקי זכה ב-54.3% מהקולות ונבחר לתפקיד. בבחירות 2018 נבחר מחדש לתפקיד.

עם התפטרותה של המושלת ג'ינה ריימונדו מהתפקיד לשם מינויה למזכירת מחלקת המסחר של ארצות הברית, התמנה מקי לממלא מקום מושל רוד איילנד ב-2 במרץ 2021. בבחירות 2022, התמודד לכהונה מלאה לתפקיד המושל ונבחר עם 57% מהקולות.

## קישורים חיצוניים

* 

## הערות שוליים

קטגוריה:אמריקאים ילידי רוד איילנד
קטגוריה:בוגרי בית הספר לממשל באוניברסיטת הרווארד
קטגוריה:סגני מושלי רוד איילנד
קטגוריה:ראשי עיריות ברוד איילנד
קטגוריה:מושלי מדינות ארצות הברית מהמפלגה הדמוקרטית
קטגוריה:מושלי רוד איילנד
קטגוריה:אמריקאים שנולדו ב-1951
סקיי (סדרת טלוויזיה)

**סקיי** היא סדרת טלוויזיה ישראלית לנוער מסוגת דרמת-מדע בדיוני, שנוצרה ונכתבה על ידי היוצרים גיורא חמיצר ונועה פניני. הסדרה שודרה בערוץ "TeenNick" ב-HOT וב-Yes.

עונתה הראשונה של הסדרה עלתה לשידור ב-14 במרץ 2021. עם זאת, פרקה הראשון של העונה היה זמין לצפייה בשירותי ה-VOD כבר מ-11 במרץ 2021. עונתה השנייה והאחרונה של הסדרה עלתה לשידור ב-11 בדצמבר 2022 והסתיימה ב-29 בינואר 2023.

ב-2 בינואר 2023 עלתה הסדרה לשידור בערוץ Biggs  בפורטוגל, כאשר היא מלווה בכתוביות בפורטוגזית.

## סקירת הסדרה

## תקציר העלילה
### עונה 1
עלילת הסדרה עוסקת בסקיי, חייזרית שמתרסקת בטעות על כדור הארץ. בעזרת הרובוט המשוכלל שלה, טי-קיי, סקיי משנה את צורתה והופכת למילי, נערה מקובלת בתיכון המקומי. כשאריק, ברוש ומקס – שלושה נערים דחויים – מגלים את סודה של סקיי; הם מסיעיים לה לשמור על זהותה החדשה ולהתאקלם בסביבה החדשה עד שתוכל לשוב לביתה.

### עונה 2
עלילת העונה נפתחת שבוע לאחר אירועי העונה הראשונה. לאחר שסקיי עזבה ושבה לכוכב שלה, כולם מנסים לשוב לשגרה אך ללא הצלחה; כאשר סקיי מגלה כי חבריה בכדור הארץ נמצאים בסכנה, היא יוצאת למרוץ נגד הזמן במטרה לשוב לכדור הארץ ולהציל אותם.

## צוות השחקנים והדמויות
### דמויות ראשיות

### דמויות נוספות

### דמויות אורחות
* **סלע** (עומר עציון) – המורה לספורט בתיכון המקומי.
* **נירה פישמן** (מרב שפר) – אמה של מילי.
* **ראובן פישמן** (בועז קונפורטי) – אביה של מילי.

## פרקים
### עונה 1

### עונה 2

## הפקה
בריאיון שנערך עם גיורא חמיצר ב-4 באוגוסט 2019, חמיצר חשף לראשונה שהוא שוקד על כתיבת והפקת סדרה לבני הנעורים שתתמקד בחייזרים. ב-16 בספטמבר 2019, הוכרז על ליהוקם של רביד רונן, עידו טאקו, מעיין רחימה, אופק פסח, עופרי פרישקולוניק, דולב סלע, בר מיניאלי, שחר טבוך, דניאל גד, לידור אדרי וחי דוידוב.

ב-1 במרץ 2021, שלושה שבועות לפני שידור בכורת הסדרה, כבר נודע כי חמיצר ופניני שוקדים על כתיבת והפקת העונה השנייה.

### צילומים
צילומי העונה הראשונה החלו ב-17 בפברואר 2020, והתקיימו בין היתר ביישוב כרמי יוסף, מועצה אזורית חבל מודיעין, כפר הנוער בן שמן, כפר הרא"ה, קבוצת שילר ובבית אלעזרי. צילומי הסצנות שמתקיימות בביתם של בני משפחת גבאי התקיימו במושב גאליה. בעקבות התפרצות מגפת הקורונה בישראל, הוקפאו הצילומים למשך שלושה חודשים והתחדשו רק ביוני 2020. צילומי העונה הראשונה הסתיימו באוגוסט 2020.

במקור, התעתדו צילומי העונה השנייה להתחיל בקיץ 2021, אך ב-10 בינואר 2022, חשף חמיצר את תחילתם.

## פרסים
הסדרה הייתה מועמדת ל-11 פרסים בתחרות פרסי הטלוויזיה לילדים ולנוער ה-1, כשבסופה, רועי ניצן זכה בקטגוריית אנימציה ואיתן חתוכה בקטגוריית צילום.

## קישורים חיצוניים

* 
* 
* 
**כתבות**
* 
**ביקורות**
* 

## הערות שוליים

קטגוריה:סדרות טלוויזיה ישראליות
קטגוריה:סדרות דרמת נעורים ישראליות
קטגוריה:סדרות מדע בדיוני ישראליות
קטגוריה:סדרות טלוויזיה ישראליות שעלו לשידור בשנת 2021
קטגוריה:TeenNick: תוכניות וסדרות
קטגוריה:HOT: תוכניות וסדרות
קטגוריה:yes הטלוויזיה בלוויין: תוכניות וסדרות
קטגוריה:חוצנים
קטגוריה:תוכניות גיורא חמיצר
אירלנד באירוויזיון 2021

**[[אירלנד באירוויזיון|אירלנד]] ב[[אירוויזיון 2021]]** השתתפה עם השיר "Maps", שבוצע על ידי הזמרת האירית לזלי רוי.

## רקע
אירלנד השתתפה באירוויזיון כ-52 פעמים מאז השתתפותה הראשונה ב-1965. נכון לשנת 2023, אירלנד זכתה שבע פעמים בתחרות. בנוסף, אירלנד היא המדינה היחידה שזכה שלוש פעמים רצוף באירוויזיון, ב-1992 עם ", ב-1993 עם "In Your Eyes" וב-1994 עם "Rock 'n' Roll Kids". הזמר האירי זכה באירוויזיון שלוש פעמים, פעמיים בתור זמר ופעם אחת בתור כותב השיר הזוכה. אירלנד לא צלחה את שלב חצי הגמר בין השנים 2014–2017. בשנת 2019, אירלנד הגיעה למקום האחרון כששלחה את שרה מקטרנן עם השיר "22".

## לפני האירוויזיון
ב-5 במרץ 2020, רשות השידור האירית הכריזה כי רוי נבחרה לייצג את אירלנד באירוויזיון 2020. ב-18 במרץ 2020, איגוד השידור האירופי הודיע על ביטול אירוויזיון 2020 בשל מגפת הקורונה. ב-17 בדצמבר 2020, רשות השידור האירית אישרה כי רוי תמשיך לייצג את מדינתה גם באירוויזיון 2021. השיר "Maps" יצא לאור ב-26 בפברואר 2021.

## באירוויזיון
ב-18 במאי 2021, רוי ביצעה את השיר בחצי הגמר הראשון של התחרות, וכשלה להעפיל לגמר, לאחר שהגיעה למקום ה-16 והאחרון עם 20 נקודות.

## הערות שוליים

קטגוריה:אירלנד באירוויזיון
קטגוריה:מדינות באירוויזיון 2021
אמיר באגריה

**אמיר באגריה** (באנגלית: **Amir Rathaur-Bageria**; נולד ב-25 באוקטובר 2000) הוא שחקן קנדי, שהחל את דרכו כשחקן ילד. הוא ידוע מתפקידיו בסדרות הטלוויזיה "דגראסי: הכיתה הבאה" ו"גרנד ארמי".

## ביוגרפיה
באגריה נולד במיסיסוגה, אונטריו. אמו, פרמג'יט רתאור, היא פסיכותרפיסטית ואחיו הבכור, כאביר, הוא מנהל שייט. אמיר החל לשחק בהפקות מקומיות מגיל צעיר, הוא שיחק במחזה "מקבת'" כשהיה בכיתה ג'.

הוא אחד השחקנים הצעירים ביותר ששיחקו בסדרת הטלוויזיה "דגראסי: הכיתה הבאה". הוא קיבל את התפקיד הראשי של באאז נהיר כשהיה בן 14. בשנת 2019 הוא לוהק לתפקיד סידהארטה "סיד" פקאם בסדרת נטפליקס "גרנד ארמי" שהוקרנה בשנת 2020.

## פילמוגרפיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה קנדים
קטגוריה:קנדים שנולדו ב-2000
בשנייד

**בשנייד** (בהונגרית: **Besenyőd**) הוא כפר במחוז סבולץ'-סטמאר-ברג שבצפון מזרח הונגריה.

## יהודי בשנייד
בבשנייד חיו יהודים בתקופות זמן שונות ובמקום היה בית קברות יהודי. משנת 1885 היו יהודי המקום כפופים לקהילה היהודית בנירבאטור. בשנת 1944 יהודים רבים מבשנייד נרצחו בשואה.

## קישורים חיצוניים

* 

## הערות שוליים

קטגוריה:הונגריה: כפרים
לשקוד

**לשקוד** (בהונגרית: **Laskod**) הוא כפר במחוז סבולץ'-סטמאר-ברג שבצפון־מזרח הונגריה.

כמו יישובים רבים באירופה גם בלשקוד מספר התושבים נמצא בירידה. כך, בשנת 1990 היה מספר התושבים 1,107 ובשנת 2020 רק 878 תושבים.
## יהודי לשקוד
יהודים החלו להתיישב בלשקוד בסוף המאה ה-18. רובם התפרנסו ממסחר וכמה היו בעלי משקים. במקום היו בית כנסת ובית קברות יהודי. הקהילה השתייכה לזרם האורתודוקסי.

אחרי כניסת הגרמנים להונגריה במרץ 1944 הועברו יהודי לשקוד לגטו בקישווארדה, וכעבור שבועות מספר שולחו עם כל יושבי הגיטו למחנה ההשמדה אושוויץ.

אחרי המלחמה חזרו לכפר רק כמה יהודים, ועזבו תוך זמן קצר את המקום. בשנת 1963 כבר לא היו יהודים בלשקוד

## קישורים חיצוניים

* 
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
ליידי טרמיין

**ליידי טרמיין** (באנגלית: **Lady Tremaine**) היא דמות בדיונית מהסרט "סינדרלה" של חברת וולט דיסני, המבוססת על דמותה של האם החורגת מהמעשייה "סינדרלה".

בניגוד לדמויות אחרת בדיסני עיצוב הדמות נעשה בהנפשה ריאליסטית, בניגוד למרבית הנבלים של דיסני היא בעלת אישיות ערמומית ועדינה יותר.

היא מוצגת בפרולוג של הסרט כאלמנה עם שתי בנות ממשפחה טובה אשר אביה האלמן של סינדרלה מתחתן עמה על מנת שתהווה דמות אם עבור סינדרלה, לאחר שאביה של סינדרלה נפטר היא חושפת את פרצופה האמיתי והופכת את סינדרלה למשרתת שלה ושל בנותיה. היא מאשרת לסינדרלה להשתתף בנשף המלכותי וזאת בתנאי שתשלים את כל מטלות הבית ותמצא שמלה מתאימה לנשף, לאחר שסינדרלה אכן מסיימת לבצע את כל מטלות הבית ומוכנה עם שמלת הנשף שהחיות שלה תפרו עבורה בערב הנשף בנותיה קורעות והורסות לסינדרלה את השמלה והיא משאירה אותה ללא היכולת ללכת לנשף, במהלך הנשף סינדרלה מגיעה אליו בעזרת הפיה הטובה וכשהיא רוקדת עם הנסיך ליידי טרמיין תוהה כיצד הנערה מוכרת לה.

כשהדוכס מגיעה לביתה של ליידי למדוד את נעל הזכוכית לבנות המתגוררת בבית היא נועלת את סינדרלה בחדר, חבריה החיות של סינדרלה לוקחים את המפתח מכיסה של ליידי טרמיין ומשחררים את סינדרלה.

## פיתוח
האנימטורים אולי ג'ונסטון ופרנק תומאס, בספר שלהם "נבלי דיסני", מתארים את תיאום האנימציה לקול של המדבבת כ"משימה קשה אך מרגשת, לעבוד עם הקול המרומז ביחד עם כוח חודר." המדבבת, שלאחר מכן דיבבה את הדמות מליפיסנט, הפייה המרשעת בהיפהפייה הנרדמת, סיפקה מספר הקלטות עבור שתי הדמויות, והיוו השראה לאנימטורים.

## קישורים חיצוניים

*ליידי טרמיין, באתר האציקלופדיה על דיסני.

## הערות שוליים

קטגוריה:סינדרלה (זיכיון)
קטגוריה:נבלי דיסני
פין ארגוס

**סטפן פין ארגוס** (באנגלית: **Steffan Fin Argus**; נולד ב-1 בספטמבר 1998) הוא שחקן, מוזיקאי ודוגמן אמריקאי.

## ביוגרפיה
ארגוס נולד בעיר דס פליינס  אילינוי. יש לו אחות גדולה, סיידי, ואחות צעירה, לייסי. בילדותו שיחק וניגן בתיאטרון. ארגוס למד בתיכון מיין ווסט ולאחר מכן למד במכללת ברקלי למוזיקה בבוסטון.

## קריירה
### קריירת משחק
ארגוס החל לשחק בהפקות תיאטרון מקומיות בגיל צעיר, הוא שיחק בכשמונה סרטים קצרים החל מ-2011 והיה חבר בלהקת הילדים "קידז בופ".

בשנת 2016 הוא כיכב בסדרת האינטרנט "The Commute".

בשנת 2020 ארגוס לוהק לתפקיד הראשי כזאק סוביץ' בדרמה המוזיקלית "עננים" של דיסני+. באותה שנה הוא שיחק בסדרה "סוכני S.H.I.E.L.D." כגרסה צעירה יותר של גורדון, ששיחק בעבר השחקן האנגלי ג'יימי האריס .

בשנת 2022 החל לשחק את מינגוס, הדמות הראשית בסדרה "הכי גאים שיש" שנוצרה עבור שירות הסטרימינג Peacock. הסדרה היא עיבוד מחודש של הסדרה "קוויר בעיר", שנוצרה בשנת 1999 על ידי ראסל טי דייוויס עבור ערוץ 4 הבריטי, אשר עובדה כבר בעבר עבור הטלוויזיה האמריקאית ל-"הכי גאים שיש".

### דוגמנות
בשנת 2015 הוא חתם על חוזה דוגמנות בסוכנות הדוגמנות פורד מודלס. הוא דגמן לאיב סן לורן ובשנת 2016 עבור מותג בארניז בניו יורק.

### מוזיקה
הוא הוציא מיני אלבום בשנת 2017 שכותרתו "Lost at Sea".

ב-5 באוגוסט 2022 שחרר את הסינגל "Exposure".

## חיים אישיים
ארגוס הוא הומוסקסואל וג'נדרקוויר, ומשתמש בכינוי They/Them.

## פילמוגרפיה
### קולנוע

### טלוויזיה

## דיסקוגרפיה
### מיני-אלבומים
* *Lost at Sea (*2017*)*

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:דוגמנים אמריקאים
קטגוריה:דוגמנים להט"בים
קטגוריה:זמרים אמריקאים
קטגוריה:מוזיקאים אמריקאים
קטגוריה:בוגרי מכללת ברקלי למוזיקה
קטגוריה:שחקנים הומוסקסואלים
קטגוריה:שחקנים להט"בים אמריקאים
קטגוריה:מוזיקאים להט"בים אמריקאים
קטגוריה:זמרים להט"בים אמריקאים
קטגוריה:זמרים א-בינארים
קטגוריה:אמריקאים שנולדו ב-1998
עבד אל-עזיז, סולטאן מרוקו

**מולאי עבד אל-עזיז הרביעי** (בערבית: **عبد العزيز الرابع**; 24 בפברואר 1875 – 4 באפריל 1943) היה סולטאן מרוקו בין השנים 1894–1908. בנו ויורשו של חסן הראשון, סולטאן מרוקו. יחסיו החמים של עבד אל-עזיז עם האימפריה הקולוניאלית הצרפתית הביאו להישמרות המלוכה המרוקאית עם הקמת מושבת מרוקו הצרפתית לאחר המשבר המרוקאי הראשון. כמו כן, יחסים אלו הובילו לסדרת מרידות נגד שלטונו שלבסוף הביאו להדחתו והחלפתו באחיו הצעיר, עבד אל-חפיט', סולטאן מרוקו.

## ביוגרפיה
עבד אל-עזיז נולד ב-24 בפברואר 1875 במרקש, הרביעי בבניו של חסן הראשון, סולטאן מרוקו ואשתו החמישית, לאלה רוקיה, עלמה טורקית שמקורה בקונסטנטינופול, בירת האימפריה העות'מאנית. לעבד אל-עזיז ניתן חינוך פרטי ואביו הכין אותו להיות ליורשו העתידי. במותו של חסן הראשון ב-9 ביוני 1894, עבד אל-עזיז ירש את הכתר המרוקאי. אף על פי זאת, עבד אל-עזיז לא החל בשלטון ישיר על הממלכה המרוקאית עד לאחר מותו בשנת 1900 של הוזיר הגדול (השר העליון) בחצר המלוכה שלו, אחמד בן מוסא. כאשר ירש אותה, הסולטנות המרוקאית השתרעה על שטחים נרחבים במערב מדבר סהרה אך מרכזי האוכלוסין והממשל כולם רוכזו באזור שממערב הרי האטלס. כמו כן, מרוקו פגשה בסדרת אסונות צבאיים נגד ממלכת ספרד והרפובליקה הצרפתית השלישית לאורך המאה ה-19, דבר שהחליש את מעמדה ביחס למעצמות אירופאיות שעם המרוץ לאפריקה החלו להתעניין בסיפוחה.

עם עלייתו לשלטון בפועל בשנת 1900, עבד אל-עזיז פנה לייעוץ אירופי בניסיון להביא למודרניזציה של אומתו ובמיוחד לבצע רפורמה בשיטות המיסוי. מאמצים אלה, שנכשלו בעיקר עקב היעדרם המוחלט של מנהלים שהוכשרו בפרקטיקות מודרניות, גרמו לטינה רבה נגד הסולטאן החדש בקרב נכבדי חצר המלוכה מהזרם השמרני. אינטרסים אירופיים יריבים בצפון אפריקה סיבכו את הנושא, צרפת והקיסרות הגרמנית החלו להילחם על ההשפעה במרוקו ולאחר המשבר המרוקאי הראשון בשנת 1906 הגיעו לבסוף המעצמות להסדר בנוגע למעמדה של מרוקו. רוב שטחיה של מרוקו ממזרח לאטלס סופחו למושבות הצרפתיות שלעתיד הפכו לאלג'יריה ומאוריטניה, צפון מרוקו, סהרה המערבית ואיפני סופחו לשליטת ספרד ורוב מרוקו עצמה הפכה למושבת מרוקו הצרפתית. כאמור, הודות ליחסים החמים עם הצרפתים הצליחה השושלת העלווית השלטת בהנהגת עבד אל-עזיז לשמור על כסאה בשלטון.

עם השלטון הצרפתי הדש עברה הבירה מפאס לרבאט, על חופי האוקיינוס האטלנטי. הנפילה לידי השלטון הצרפתי הגדילה את ההתנגדות השמרנית לשלטונו של עבד אל-עזיז והחלו מרידות, בעיקר שבטיות, באזור האטלס ודרום מרוקו נגד השלטון הצרפתי. הצבא הצרפתי השיג שליטה מלאה על מרוקו עם הפלת כל המרידות רק במהלך שנות ה-30 של המאה ה-20. בשנת 1907 אחיו הגדול של עבד אל-עזיז, עבד אל-חפיט', במרד מזוין נגד שלטון אחיו שהונהג ממרקש. ב-19 באוגוסט 1908 קרב מכריע הביא לניצחון כוחותיו של עבד אל-חפיט' ולהדחתו של עבד אל-עזיז והחלפת באחיו הגדול. יומיים לאחר מכן הסולטאן עבד אל-עזיז התנער רשמית מכל סמכויותיו. עם פנסיה מלכותית שניתנה בידי אחיו ויורשיו, בילה עבד אל-עזיז את שארית חייו בטנג'יר, שהייתה אזור ממשל בינלאומי. עבד אל-עזיז נפטר בשנת 1943 בטנג'יר, במותו הותיר אחריו שני ילדים, בן ובת שעקב הדחתו מעולם לא ירשו את הכתר המרוקאי.

## ראו גם
* חסן הראשון, סולטאן מרוקו
* מרוקו הצרפתית
* השושלת העלווית

## קישורים חיצוניים

## הערות שוליים

קטגוריה:מלכי מרוקו
קטגוריה:פוליטיקאים מרוקאים
קטגוריה:מונרכים שוויתרו על כסאם
קטגוריה:ילידי 1875
קטגוריה:נפטרים ב-1943
אבן חבאן

**מוחמד אבּן חִבּאן אל-בֻּסְתי** (בערבית: محمد ابن حبان البستی) היה סופר מוסלמי, היסטוריון ומומחה בתחום החדית'. חיבר את הספר צחיח אבן חבאן, ונודע בכינוי "השייח' של ח'וראסאן". השתייך לאסכולה השאפעית, והזדהה עם התאולוגיה של האשעריה.

## מוריו
בין מוריו של אבן חבאן, היו:
* אימאם אל-נסאאי, מחבר הספר סונן אל-נסאאי
* אבן ח'וזיימה (אנ'), מחבר הספר צחיח אבן ח'וזיימה.
* אבו יעלי אל-מוסלי (ער')
* מוחמד בן אסחאק אל-סראג' (ער')

## תלמידיו
בין תלמידיו המפורסמים ביותר של אבן חבאן היו:
* אבו עבד אללה אל-חאכּם אל-ניסאבורי (אנ')
* אבן מנדה (אנ')
* אל-דארקטני (אנ')
* אל-ח'טאבי (ער')
* אבו מעאד' עבד אל-רחמן בן מוחמד בן רזק אללה

## יצירותיו
אבן חבאן חיבר כ-60 ספרים בנושאים השונאים הקשורים לאסלאם, שריעה, פיקה, ועוד. בין ספריו חיבוריו ניתן למצוא את החיבורים שלהן:
* צחיח אבן חבאן
* כתאב אל-ת'קאת (ער')
* משאהיר עלמא אל-אמצאר
* רודת אל-עקלאא ונזהת אל-פדלאא (ער')
* אל-סירה אל-נבוויה ואח'באר אל-ח'לפאא
* תאריח' אל-צחאבה אלד'ין רוי ענהם אל-אח'באר

## ראו גם
* אימאם אבו דאוד
* אימאם אל-תרמיד'י

## הערות שוליים

קטגוריה:מוסלמים
2020 בצ'אד

אירועים בשנת **[[2020]]** ב**[[צ'אד]]**.

## בעלי תפקידים
* הנשיא: אידריס דבי

## אירועים
מתמשך – מגפת הקורונה בצ'אד
* 19 במרץ – מקרה ראשון של קורונה במדינה.
* 28 באפריל – מקרה ראשון של מוות מקורונה במדינה.
* 31 בדצמבר – מספר מאומתים בקורונה הגיע ל-2,113 מהם 104 נפטרו.

## קישורים חיצוניים

## הערות שוליים

צ'אד
קטגוריה:צ'אד: היסטוריה
צ'אד
פקארד פטרישיאן

**פקארד פטרישיאן** (באנגלית: **Packard Patrician**) היא מכונית סלון מתוצרת יצרנית מכוניות היוקרה האמריקאית פקארד  (שם מלא: "Packard Motor Co") אשר יוצרה בין השנים 1951–1956 בארצות הברית.

מקור שם דגם "פטרישיאן": פטריקים, (בלטינית: "patricii") הוא שמה של קבוצה חברתית מהמעמד הגבוה ברומא העתיקה.

## סדרות "פקארד פטרישיאן"

### סדרה ראשונה
* יוצרה בין השנים 1951–1952.
* קרוי גם: "Packard Patrician 400".
* 6 נוסעים.
* מנועים בנזין: 8 צילינדרים, 5,360 סמ"ק המפיק 180 כ"ס ו-5,880 סמ"ק המפיק 212 כ"ס.
* מחיר היחידה היה החל מ-3,662 דולר (שנת 1951, ארצות הברית).
* בשנת 1951 יוצרו 9,001 יחידות מדגם סדאן 4 דלתות.
* בשנת 1952 יוצרו 3,975 יחידות מדגם סדאן 4 דלתות.

### סדרה שנייה
* יוצרה בין השנים 1953–1954.
* 6 נוסעים.
* מנועים בנזין: 8 צילינדרים, 4,720 סמ"ק המפיק 150 כ"ס.

### סדרה שלישית
* יוצרה בין השנים 1955–1956.
* 6 נוסעים.
* מנוע בנזין V8 צילינדרים, 6.13 ליטר המפיק 290 כ"ס.

## גלריה

קובץ:1951 Packard Patrician 400 sdn - maroon - fvr (4665798645).jpg | "פקארד פטרישיאן 400", שנת 1951
קובץ:1952 Packard Patrician (7444824866).jpg | "פקארד פטרישיאן", שנת 1952
קובץ:1953 Packard Patrician.jpg | "פקארד פטרישיאן", שנת 1953
קובץ:Four States Auto Museum April 2016 23 (1954 Packard Patrician 400).jpg | "פקארד פטרישיאן", שנת 1954
קובץ:1955-Packard-Patrician-4dr-Sedan-rear.jpg | "פקארד פטרישיאן", שנת 1955
קובץ:1955 Packard Patrician Touring Sedan - rvl (4609912490).jpg | "פקארד פטרישיאן", שנת 1955
קובץ:Packard Patrician (1955).jpg | "פקארד פטרישיאן", שנת 1955
קובץ:1956 Packard Patrician.jpg | "פקארד פטרישיאן", שנת 1956
קובץ:PackardPatrician 1956.jpg | "פקארד פטרישיאן", שנת 1956


## ראו גם
* פקארד צילינדר יחיד
* פקארד 110
* פקארד 180
* פקארד סטיישן סדאן
* פקארד פסיפיק
* פקארד 300
* פקארד קוואליר
* פקארד קאריביים

## קישורים חיצוניים

* 

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1951
קטגוריה:מכוניות אמריקאיות
פטרישיאן
פריץ בורגר

**פריץ בורגר** (בגרמנית: **Fritz Burger**; 10 בספטמבר 1877 – 22 במאי 1916) היה היסטוריון אמנות ואמן גרמני. יחד עם וסילי קנדינסקי ופרנץ מארק, חלקו את העיקרון לפיו האמנות היא סובייקטיבית, מנקודת מבט זו הוא העריך מחדש ההיסטוריה.

## ביוגרפיה
פריץ בורגר גדל בבית עשיר. המשפחה הייתה בעסקי בנקאות במינכן. לאחר לימודי אדריכלות באוניברסיטה הטכנית במינכן והכשרה מעשית כאדריכל, שינה בורגר נושא ומקום לימוד בשנת 1900 והחל ללמוד תולדות האמנות בהיידלברג. מגיל 19 הוא נסע תחילה לפריז ולאיטליה ושהה באנגליה לתקופה ארוכה יותר.

בשנת 1902 התחתן עם קלרה פון דון, בתו של הארכאולוג היידלברג פרידריך פון דון. בשנת 1903 הוא קיבל מדליית זהב קטנה בתערוכת האמנות הגדולה בברלין וגדולה בשנת 1907. בורגר סיים את לימודיו בהיידלברג בשנת 1903 עם דוקטורט. הוא בילה זמן רב עם משפחתו בפרייבורג ב־1903/04 ובפירנצה ופריז בין 1904 ל־1906.

באותה שנה הוא הוסמך כפרופסור לתולדות האמנות המודרנית באוניברסיטת מינכן, שם לימד היסטוריה של אמנות עד אוגוסט 1914. בנוסף לפעילות ההוראה באוניברסיטה, לימד בורגר היסטוריה של האמנות באקדמיה לאמנויות יפות במינכן משנת 1912 וזמן קצר לאחר פרוץ המלחמה באוגוסט 1914, בורגר הצטרף לצבא בשנת 1915 בחיל התותחנים. באביב 1916 הוא הועבר לחזית המערבית, שם נהרג פריץ בורגר ב־22 במאי 1916 בקרב ורדן.ממוזער|312x312 פיקסלים|פריץ בורגר, תמונה משפחתית
בתקופת שהותו במינכן המשיך פריץ בורגר בקשר הדוק עם עולם האמנות. ב־1911 החל בורגר לעבוד כאמן בעצמו. לאחר ניסיונות ראשוניים בצבעי שמן, הוא פנה בעיקר לטכניקת הפסטל. בשנים הבאות הוא גם יצר עבודות אחרות כציורי פחם או תחריטים. עד שנת 1915, בחירת הנושאים התבססה אך ורק על הנוף או על הסביבה הקרובה אליו. בחירת הנושאים הזאת השתנתה בשנת 1916. הוא עצמו ראה את דרכו האמנותית בבתפיסת עולם של חבורת "הפרש הכחול".

## תפיסת עולם
פריץ בורגר משמש דוגמה להיסטוריון אמנות שכיוון את תולדות האמנות למודרניזם של ראשית המאה העשרים, ואשר חיפש גישה חדשה ליצירות האמנות. בעזרת עבודתו המוקדמת על אמנות הרנסאנס תרם בורגר תרומות משמעותיות לידע ולמחקר בתחום, בעוד הפרויקט המדעי החשוב ביותר שלו כלל את ה"שיטתיות בתולדות האמנות", אשר הופיע כספר לתולדות האמנות משנת 1913. בורגר סבר כי צריך להתקיים שינוי הכרחי של הפרשנויות הרעיוניות של אמנות בעבר לטובת ידע ברור. השקפתו כי יש להבין את הפעילות האמנותית כתהליך של ידע רוחני וחושני, עמדה במרכז הכשרתו ב"התמחות בתולדות האמנות" באוניברסיטת מינכן.

## קישורים חיצוניים

## הערות שוליים

קטגוריה:ציירים גרמנים
קטגוריה:היסטוריונים גרמנים
קטגוריה:גרמנים שנולדו ב-1877
קטגוריה:גרמנים שנפטרו ב-1916
פרוסט אנד סאליבן

**פרוסט אנד סאליבן** (באנגלית: **Frost & Sullivan**) היא חברת מחקר וייעוץ אסטרטגי בין-לאומית עם 45 סניפים ברחבי העולם כאשר המשרד הראשי של החברה הוא בקליפורניה. בישראל, החברה פועלת משנת 2006 והיא מחזיקה סניף בהרצליה שעוסק במחקר וייעוץ אסטרטגי למשרדי ממשלה וחברות רבות וכן מסקר חברות הנסחרות בבורסה לניירות ערך בתל אביב.

## היסטוריה
פרוסט אנד סאליבן הוקמה על ידי השותפים דן סאליבן ולור פרוסט בשנת 1961 בניו-יורק. החברה עסקה במחקר שוק של טכנולוגיות חדשות, ערוצי הפצה, ומגמות עסקיות. בשנת 1972 החברה הקימה את מחלקת הייעוץ האסטרטגי. בשנות ה-70 החברה פתחה משרד בלונדון, בשנות ה-90 המשיכה להתפשט לסין, יפן, הודו, סינגפור, ומדינות נוספות.

## ישראל
בישראל, עוסקת פרוסט אנד סאליבן בעיקר בייעוץ אסטרטגי לחברות טכנולוגיות בתחומי הביטחון, מדעי החיים, אנרגיה מתחדשת ותחומי טכנולוגיה נוספים, בהן גופים ציבוריים גדולים במשק הישראלי, כגון התאחדות התעשיינים. במהלך משבר הקורונה ביצעה עבור משרד ראש הממשלה אנליזה לאיתור השלכות על שרשרת האספקה של תרופות וחיסונים.

### אנליזות ממומנות

פרוסט אנד סאליבן עוסקת בתוכנית אנליזה לחברות הטכנולוגיה והביומד של בורסת תל אביב. החברה המסוקרת מממנת את האנליזה של פרוסט אנד סאליבן בתשלום שעובר דרך הבורסה. התוכנית מספקת לחברה המסוקרת ניתוח פיננסי שמונה פעמים במשך שנתיים כולל קביעת מחיר יעד. פרוסט אנד סאליבן מאפשרת לחברה המסוקרת לתקן את הסיקור לפני הפרסום. הבורסה לניירות ערך, יחד עם פרוסט אנד סאליבן, בחנו את ההשפעה של התוכנית על מחזורי מסחר ועל תשואות המנייה, ומצאו שהתוכנית הגבירה את הסחירות בשנים 2017 עד 2020 לחברות המשתתפות בתוכנית, ביחס לאלו שלא השתתפו בתוכנית. שתי חברות שהשתתפו בתוכנית, אלקטריאון ואיתמר מדיקל, הגיעו למחיר היעד שקבעה להן פרוסט אנד סאליבן.

חוקרים ומנהלי נכסים מזהים ניגוד עניינים מובנה בסיקור שממומן על ידי החברה המסוקרת. האנליזות של פרוסט אנד סאליבן בתוכנית קובעות מחיר יעד עם פרמיות גבוהות מאוד ממחיר השוק, וכמעט כל תשואות המניות של החברות המסוקרות בתקופת הסיקור שליליות בעשרות אחוזים.

## קישורים חיצוניים
* 

## הערות שוליים

קטגוריה:תאגידי ייעוץ אסטרטגי
קטגוריה:חברות אמריקאיות
אצבן

**אֶצְבֹּן** או **אׇזְנִי** (בכתיב מלא: **אצבון**; **אוזני**) הוא דמות מקראית, בנו הרביעי של גד ונכדם של יעקב ושל זלפה שפחת לאה. לאצבן היו שישה אחים: צפיון, חגי, שוני, ערי, ארודי ואראלי. למשפחתו של אצבן קראו משפחת האזני על שם שמו "אזני".

## שמו
במפקד שבספר במדבר אצבן נקרא אזני, וכך גם משפחתו, משפחת האזני.****

אצל השומרונים הוא נקרא אצבעון. על פי זה אפשר לפרש את שמו מלשון אצבע, כסימן טוב למשפחה שנתברכה בעוד ילד. וכן יש שם אכדי הנקרא אֻבַנֻ (אובנו), שפירושו אצבע, סימן.

ככל הנראה, השם אצבן הוא הנכון ולא השם אזני.

השם אזני, הוא כנראה, קיצור חיבה של שם כמו אזניה או יאזניהו. יש הסוברים שהוא קשור לשם האכדי אֻזְנָנֻ, שפירושו בעל אזניים ארוכות.

בתרגום השבעים הוא נקרא אזני. ובפעם הראשונה שהשם מופיע הוא נקרא תצבן, משום שהאותיות א' ות' היו מתחלפות.

## במדרשים ובחז"ל
בספר הישר מסופר שאמו של אצבן נקראה עוצית, והיא הייתה אשתו של גד.

בספר היובלים אצבן נקרא "אזון".

רש"י אומר שאזני הוא אצבן ושהוא אינו יודע מדוע משפחתו לא נקראה על שמו הראשוני.

לפי דעת מקרא, אצבן נקרא גם אזני משום צורת אזנו כשהוא נולד.

יש הסוברים שאזני זה לא שם אלא שם ייחוס, מפאת היוד בסופו של שמו, כך גם ארודי, ערי ואראלי.

יש מדרש האומר שאצבן נקרא אצבן ואזני משום ש

## הערות שוליים

קטגוריה:שבט גד
קטגוריה:יורדי מצרים
תחנת הרכבת פופרד-טטרי

**תחנת הרכבת פופרד-טטרי** (בסלובקית: **Železničná stanica Poprad-Tatry**) היא תחנת צומת המשרתת את העיר פופרד, באזור פרשוב שבצפון מזרח סלובקיה.

התחנה נפתחה בשנת 1871. התחנה ממוקמת בצומת על קו מסילת הרכבת בין קושיצה לבוהומין, והיא נקודת המפגש בין קו קושיצה-בוהומין לבין קו פופרד-טטרי-פלאבץ' (Plaveč) . תחנת פופרד-טטרי היא גם המסוף הדרומי של מסילת הרכבת החשמלית של הרי הטטרה (Tatra Electric Railway), וככזו היא מהווה שער לרכס הרי הטטרה הגבוהים, יעד תיירותי פופולרי.

התחנה נמצאת כיום בבעלות חברת הרכבות הסלובקית (ŽSR); שירותי הרכבת מופעלים על ידי חברת רכבות סלובקית אחרת הנמצאת גם היא בבעלות הממשלה, Železničná spoločnosť Slovensko (ZSSK).

## מיקום
תחנת הרכבת פופרד-טטרי ממוקמת ברחוב על שם ז'ירי וולקר (Jiřího Wolkera) , בקצה הצפוני-מערבי של מרכז העיר פופרד.

## היסטוריה
התחנה נפתחה ב-8 בדצמבר 1871 יחד עם שאר חלקי מקטע מסילת הרכבת ז'ילינה-פופרד בקו מסילת הרכבת קושיצה – בוהומין. ארבעה ימים לאחר מכן, עם חנוכת הקטע לספישקה נובה וס , הפכה התחנה לתחנת מעבר.

עם בניית החלק הראשון של קו מסילת הרכבת פופרד-טטרי-פלאבץ' בשנת 1889, הפכה התחנה לצומת.

חיבור עם קו מסילת הרכבת טטרה (Tatra Electric Railway) נעשה ב-20 בדצמבר 1908 דרך תחנת סטאריי סמוקובץ' (Starý Smokovec)  שבסלובקיה.
[שמאל|ממוזער|250px|הטקסט על [לוח זיכרון|לוח הזיכרון לאלף היהודיות שנשלחו מתחנת הרכבת בפופרד לאושוויץ ב-25 במרס 1942]]
שמאל|ממוזער|250px|לוח זיכרון לאלף היהודיות שנשלחו מתחנת הרכבת בפופרד לאושוויץ ב-25 במרס 1942

ב-25 במרץ 1942 יצאה רכבת הגירוש הראשונה של יהודי סלובקיה מתחנת פופרד למחנה המוות אושוויץ. הרכבת שיצאה באותו יום הובילה כ-1,000 נערות וצעירות יהודיות. רוב הטרנספורטים של יהודי סלובקיה לאחר מכן יצאו באופן דומה מפופרד. עד סוף 1942, כאשר הופסקו הטרנספורטים באופן זמני, גורשו מעל 58,000 יהודים מסלובקיה לפולין.

לאחר שיפוץ בשנות השמונים, התחנה הגיעה לצורתה הנוכחית כתחנת מחלף דו-מפלסית. בשנים 2006–2007 בוצעו שיפוץ והרחבה בסך 858 מיליון קרונה סלובקית (כ-40 מיליון דולר).

## שירותי רכבת
תחנת הרכבת פופרד-טטרי היא צומת קווי הרכבת הסלובקיים הבאים:
* 180 קושיצה – ז'ילינה (חלק מרכבת קושיצה – בוהומין).
* 183 פופרד-טטרי – סטאריי סמוקובץ – שטרבסקה פלסו (חלק ממסילת הרכבת החשמלית של הרי הטטרה).
* 185 פופרד-טטרי – פלאבץ'.

קו 180 מהווה חלק מהמסדרון הפאן-אירופאי, העובר מוונציה שבאיטליה ועד לקייב שבאוקראינה, דרך ברטיסלבה, ז'ילינה, קושיצה ואוז'הורוד.

## מחלף
התחנה מציעה מחלף עם אוטובוסים מקומיים.

## לקריאה נוספת

* Catchpole, Paul (1998). Steam and Rail in Slovakia. Kings Norton, Birmingham, England: Locomotives International. .


## קישורים חיצוניים

* תחנת הרכבת פופרד-טטרי, באתר vlaky.net 

## הערות שוליים

קטגוריה:אירופה: תחנות רכבת
קטגוריה:סלובקיה: רכבות
יוהאן אנטון רמבו

**יוהאן אנטון רמבו** (בגרמנית: **Johann Anton Ramboux**; 5 באוקטובר 1790 – 2 באוקטובר 1866) היה צייר וליטוגרף גרמני.

## ביוגרפיה
רמבו הגיע מסאבוי מצד אביו וממשפחת צורפים מפורסמת בקלן מצד אמו. רמבו קיבל את תמיכתו האמנותית הראשונה בבית הספר בטרייר ממורה לציור כריסטוף האוויץ'. הוא המליץ על רמבו בשנת 1803 לנזיר בנדיקטיני לשעבר ז'אן הנרי גילסון מלוקסמבורג. רמבו בילה את השנים עד 1807 בפלורנוויל.

מכתב המלצה נוסף נשלח איתו לפריז כתלמידו של הצייר ז'אק-לואי דויד, שדיוקנאותיו השפיעו עליו בצורה משמעותית. רמבו שהה בפריז עד 1813. לאחר מכן הוא חזר לעיר הולדתו טרייר כמעט לשנתיים. בשנת 1815 התקבל לאקדמיה במינכן, שם הפך למשך שנה לתלמידם של הפסלים פרנץ וקונרד אברהרד.

## באיטליה
באביב 1816 עבר רמבו לרומא, שם עבד עד יוני והצטרף במהרה לתנועת הנצרתיים והתיידד בין היתר עם פטר פון קורנליוס, קרל פיליפ פור, יוזף אנטון קוך ויוהאן פרידריך אוברבק.

בקיץ 1822 חזר רמבו לטרייר והתיישב שם למשך עשר שנים. בשנים אלה הוא יצר מספר עצום של ציורים בצבעי מים עם נוף העיר ונהר המוזל. 16 מהם הפכו לתבניות לליטוגרפיות, אותם הפיק ופרסם בעצמו בשנת 1825. באביב 1832 החל רמבו את נסיעתו השנייה לאיטליה, עד ספטמבר 1842.

באיטליה, בנוסף לנופים ולסצנות עממיות, הוא עשה בעיקר עותקים של ציורי קיר ופסיפסים איטלקיים מהמאות ה-13 עד ה-16. בתמיכת המלך הפרוסי, מאוחר יותר, פרידריך וילהלם הרביעי, נרכשה קבוצה של 325 ציורי צבעי מים בשנת 1840 והועברה לעיר דיסלדורף. במשך זמן רב האוסף נשמר שם באקדמיה לאמנויות יפות. בשנת 1872 אבדו 27 ציורים בשריפה באקדמיה. האוסף מצוי במוזיאון האמנות העירוני, מוזיאון מאז שנת 1913.

## עבודה בקלן
כשחיפש אוצר לאוסף אמנות בקלן בשנת 1843, הציע הפסל יוהאן גוטפריד שדו את רמבו לתפקיד. בשנת 1844 החליף רמבו את מתיאס יוזף דה נואל. בשנת 1854 עלה רמבו לרגל לירושלים, ממנה הוא הרוויח לא רק מבחינה רוחנית, אלא גם מבחינה אמנותית. הוא גם עשה כמה ליתוגרפיות על בסיס צבעי המים שלו. הוא עדיין התעניין בעיר הולדתו טרייר ובאנדרטאותיה, ולכן כתב מכתב נגד הריסת השער הצמוד לעיר של הגשר הרומי ודרש לשמור על המעקה ההיסטורי שלו.

בשנת 1858 נבחר רמבו לאזרח הכבוד הראשון בעיר הולדתו בזכות ייצוגיו הציוריים הרבים של מראות טרייר.

יוהאן אנטון רמבו נפטר ב-2 באוקטובר 1866 בקלן בגיל כמעט 76. רחוב ברובע לונגריך בקלן נקרא על שמו.

## פרס רמבו
העיר טרייר מעניקה את פרס רמבו מאז 1961. מצד אחד, הפרס משמש לקידום אמנים צעירים, ומצד שני אמנים מקומיים זוכים לכבוד על מפעל חייהם. הפרס הוענק מדי שנתיים עד שנת 2010; בהווה יש לו מחזור של ארבע שנים.

## גלריה

File:Adam-Eve-Ramboux.jpg|אדם וחווה

File:Johann anton alban ramboux, rebecca ed eliseo al pozzo, 1819, 03 cammelli.jpg|רבקה ואליעזר

File:Johann Anton Ramboux - Rebecca and Eliezer at the Well - WGA18989.jpg|ליד הבאר


## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1790
קטגוריה:גרמנים שנפטרו ב-1866
גורגופוטמוס (נהר)

**גורגופוטמוס** (ביוונית: **Γοργοπόταμος**, "הנהר הגועש") הוא נהר בחלק הדרומי של פתיוטיס, מרכז יוון. קרוב לגבול עם פוקיס. בנהר חי הדג Pungitius hellenicus(אנ'). לדברי הפילוסוף הקדום הרודוטוס, בימי קדם הנהר נקרא הנהר "דיירה".

## גאוגרפיה
נתיב הנהר עובר 4 ק"מ מצפון ל-פאביליאני וממערב להרי קומאריסטי. הנהר זורם דרך עמק מיוער ותלול. הנהר עובר מתחת לקו הרכבת אתונה–סלוניקי ודרך הכפר גורגופוטמוס, משם הוא נכנס למישורים. מתחבר לנהר ספרכיוס ליד ידרומליס, כ-5 ק"מ דרום מערבית ללאמיה.

## היסטוריה
גשר הרכבת מעל הנהר התפרסם במלחמת העולם השנייה כמטרה לאחד ממבצעי החבלה הגדולים ביותר במלחמה – "מבצע הרלינג". ב-25 בנובמבר 1942, פוצץ הגשר על ידי כוח בריטי ופרטיזנים יוונים במטרה לנתק את קו האספקה שהועברה בין אתונה לסלוניקי (בעיקר עבור קורפוס אפריקה). הפיצוץ השמיד שניים מתוך ששת מזחי הגשר. בעקבות החבלה תנועת הרכבות נעצרה ל-6 שבועות. גדוד מהנדסי הרכבת ה-IV, מחטיבת מהנדסי הרכבת של הצבא המלכותי האיטלקי, שיקמו את הגשר ב-19 יום, המזחים ההרוסים הוחלפו בקורות פלדה שעדיין קיימות.

מאז המלחמה, האזור סביב הגשר משמש כאנדרטה.

המהנדס שתכנן ובנה את הגשר המקורי היה מהגר איטלקי בשם אגוסטינו טקוני, שהשתמש באותה תקופה בהנדסה חכמה תוך שימוש בחלקים ייחודיים שהקשו על שיקום הגשר. הכוחות הבריטיים בחרו לפוצץ את הגשר הזה מכיוון שכוח האבטחה היה קטן מהכוח התוקף. הגישה, הרתק והנסיגה היו טובים ביעד זה.

## הערות שוליים

קטגוריה:יוון: נהרות ונחלים
עקיל אבן אבי טאלב

**עקיל אבן אבי טאלב** (בערבית: **عَقِيل ٱبْن أَبِي طَالِب**) היה אחד מהצחאבה, אחיו של עלי בן אבי טאלב ובן דודו של הנביא מוחמד.

## משפחתו
### הורים
אביו של עקיל היה אבו טאלב בן עבד אל-מוטליב אבן האשם בן עבד מנאף.

אמו הייתה פאטמה בנת אסד בן האשם בן עבד מנאף.

### נשותיו
* אום סעיד ראבטה בנת עמרו בן יזיד בן מדלג'.
* אום אל-בנין בנת א-ת'ע'ר בן אל-הסאר בן כעב.
* פאטמה בנת עתבה בן רביעה בן עבד שמס בן עבד מנאף.

### בניו
יזיד, סעיד, ג'עפר אל-אכּבר, אבו סעיד אל-אחוול, מסלם, עבד אללה אל-אכּבר, עבד אללה אל-אווסט, עבד אללה אל-אסע'ר, עבד א-רחמן, אחמד, אל-פדל, מעין, אל-חכּם, עקיל, עון, עבד מנאף, ג'עפר אל-אסע'ר, חמזה, עת'מאן, מוחמד, עיסא, עלי.

### בנותיו
אום האני, רמלה, זינב, פאטמה, זינב א-סע'רא, אום לקמאן, אסמאא, אום אל-קאסם, אום א-נעמאן, אום עבדאללה, עקילה.

## ראו גם
* ג'עפר א-צאדק
* אסמאעיל אבן ג'עפר

## הערות שוליים

קטגוריה:צחאבה
פריה (חתולה)

**פריה** (באנגלית: **Freya**) היא חתולה הנמצאת בבעלותם של שר האוצר של בריטניה לשעבר ג'ורג' אוסבורן ומשפחתו. פריה שימשה כרודפת העכברים הראשית של הקבינט בין השנים 2012–2014.

## ביוגרפיה
### חייה המוקדמים

כשהייתה בת כמה חודשים נעלמה פריה מבית משפחת אוסבורן שבנוטינג היל. המשפחה חיפשה אחרי פריה, ולאחר שלא מצאו אותה, בני משפחת אוסבורן הניחו שהיא מתה. בשנת 2012 התבשרה פרנסס אוסבורן, בשיחת טלפון, שפריה נמצאה, ובני המשפחה החזירו אותה לביתם.

### רודפת העכברים הראשית של הקבינט

ב-16 בספטמבר 2012, כמה חודשים לאחר שהוחזרה לבית משפחת אוסבורן החלה פריה לשמש כרודפת העכברים הראשית של הקבינט לאחר שראש ממשלת בריטניה, דייוויד קמרון, ראה כי רודף העכברים לארי מתעלם מהעכברים במקום ללכוד אותם, ופיטר אותו. לאחר כשנתיים בתפקיד, בנובמבר 2014 פרשה פריה מתפקידה.

## שמה

פריה הוא שמה של אלת האהבה במיתולוגיה הנורדית, שעל שמה גם קרוי יום שישי (אנגלית: Friday) בשפות רבות, כגון אנגלית וגרמנית.

## ראו גם
*פריה
*רודף העכברים הראשי של הקבינט
*לארי (חתול)
*ג'ורג' אוסבורן

## קישורים חיצוניים

## הערות שוליים

קטגוריה:חתולים מפורסמים
עדאל קדר

הרב **עדאל** אברהם **קדר** (נולד בכ"ו באלול ה'תשמ"א) הוא רב וסופר חסיד חב"ד, הכותב ומוציא לאור של סדרת ספרי ההלכה "שו"ת היכל שלמה".

## ביוגרפיה
נולד במבשרת ציון למירה קדר ולרב שמואל אליקים קדר, ולמד בתלמוד תורה מורשה, ישיבת ירושלים לצעירים ובישיבת מרכז הרב.

בשנת תשס"ב נישא להילה, בתו של עורך הדין בנימין טאוב, ולמד בכולל מר"ץ. בעקבות חמיו נחשף לרבי מלובביץ' ולתורתו ותוך זמן קצר הפך לחסיד חב"ד.

אביו כתב והוציא לאור את סדרת הספרים שו"ת היכל שלמה המכילה תשובות לשאלות שנשאלו בבחינות ההסמכה של הרבנות הראשית וסיכום החומר הנדרש לבחינות.

לאחר פטירת אביו המשיך את מפעל הכתיבה וההוצאה לאור של הספרים.

המשך המפעל כולל כתיבה על נושאים חדשים שאביו לא כתב עליהם, כמו חופה וקידושין, מילה וגרות ועוד. כמו כן, הוצאת מהדורות משופרות ומעודכנות על כלל הנושאים, כמו שבת, ונידה.

בעקבות התקרבותו לחסידות חב"ד, הוסיף בחלק מהספרים מבוא או נספח המבאר את הנושא המרכזי שבספר כפי שהוא מואר באורה של תורת החסידות על פי תורתו של הרבי.

קדר מתגורר בשכונת גילה שבירושלים ולו שבעה ילדים.

גיסו, הוא הרב אור חיים טאוב, רב קהילת נהורא ברמת גן ומנהל מחלקות עירובין ומקוואות ברבנות רמת גן.

## לקריאה נוספת
*גיא קנטור, "משיח בהיכל שלמה", שבועון בית משיח גיליון 926 עמ' 28–32

## קישורים חיצוניים
*"שו"ת היכל שלמה" באתר הספרייה הלאומית

*ראיון על "למען ילמדו" באתר חב"ד אינפו

*ראיון בעיתון בית חב"ד

קטגוריה:בוגרי ישיבת מרכז הרב
קטגוריה:מחברי ספרות תורנית
קטגוריה:מחברי ספרי הלכה
קטגוריה:בוגרי ישיבת ירושלים לצעירים
קטגוריה:חסידי חב"ד
קטגוריה:גילה: אישים